BREAKING: สำนักงานสลากฯ เตรียมทำ “ลอตเตอรี่ออนไลน์” ขายบนแอปเป๋าตัง
BREAKING: สำนักงานสลากฯ เตรียมทำ “ลอตเตอรี่ออนไลน์” ขายบนแอปเป๋าตัง
28 ม.ค. 2565

BREAKING: สำนักงานสลากฯ เตรียมทำ “ลอตเตอรี่ออนไลน์” ขายบนแอปเป๋าตัง
ข่าวสำคัญในวงการเสี่ยงโชคในวันนี้
คือบอร์ดของสำนักงานสลากกินแบ่งรัฐบาล เห็นชอบให้สำนักงานสลากฯ ทำระบบจำหน่ายสลากผ่านช่องทาง “แพลตฟอร์มออนไลน์” เป็นของตัวเอง
ซึ่งแพลตฟอร์มนี้ จะมีชื่อว่า “ดิจิทัล ลอตเตอรี่”
แพลตฟอร์มนี้ จะมีลักษณะเป็นมาร์เก็ตเพลส ให้ผู้ได้รับโควต้าลอตเตอรี่ เอาลอตเตอรี่มาโพสต์ขายบนแพลตฟอร์มได้แบบ “ถูกกฎหมาย”
โดยวิธีการคือให้สแกนสลากกินแบ่งรัฐบาลตัวจริง แล้วนำไปโพสต์ขายบนแพลตฟอร์ม
โดยผู้ที่ได้รับโควต้าลอตเตอรี่ จะต้องลงทะเบียนการขายผ่านแพลตฟอร์มดิจิทัลของสำนักงานสลากฯ และเปิดบัญชีกับธนาคารกรุงไทย มีแอปพลิเคชัน “ถุงเงิน” 
ส่วนผู้ซื้อจะต้องซื้อผ่านแอปพลิเคชัน “เป๋าตัง” โดยธนาคารกรุงไทย จะเป็นผู้ทำระบบทั้งหมดให้กับสำนักงานสลากฯ
โดยผู้ค้าจะต้องขายในราคาไม่เกิน 80 บาท และเมื่อซื้อขายลอตเตอรี่ ผู้ซื้อจะมีหลักฐานทางอิเล็กทรอนิกส์ พร้อมภาพสลากกินแบ่งรัฐบาลเป็นหลักฐาน
แล้วสำนักงานสลากฯ จะจัดเก็บข้อมูลไว้ เมื่อลอตเตอรี่ใบที่ได้จำหน่ายไปแล้ว จะไม่สามารถนำไปขายต่อได้อีก หรือเปลี่ยนสิทธิ์ไม่ได้
ในกรณีที่ผู้ขายบนแพลตฟอร์มยังมีลอตเตอรี่เหลือในช่วงใกล้วันออกรางวัล ผู้ขายสามารถปรับลดราคาขายลอตเตอรี่ให้ต่ำกว่า 80 บาทได้ เพื่อระบายลอตเตอรี่ที่เหลือ
โดย นายลวรณ แสงสนิท อธิบดีกรมสรรพสามิต และประธานคณะกรรมการสลากกินแบ่งรัฐบาล กล่าวว่า
ตอนนี้เมื่อบอร์ดกองสลากฯ เห็นชอบแล้ว 
จะได้เสนอเรื่องต่อสำนักงานคณะกรรมการนโยบายรัฐวิสาหกิจ (สคร.) เพื่อให้ความเห็นชอบเป็นขั้นตอนต่อไป
ข่าวนี้ถือว่าน่าสนใจ 
เพราะช่วงที่ผ่านมาแพลตฟอร์มซื้อขายลอตเตอรี่ออนไลน์ได้รับความน่าสนใจมาก
อย่างเช่น เว็บไซต์ มังกรฟ้า ที่เป็นแพลตฟอร์มซื้อขายลอตเตอรี่ ให้คนขายเอาลอตเตอรี่มาสแกนไว้ในระบบเพื่อไปขายบนโลกออนไลน์
ซึ่งที่ผ่านมา มังกรฟ้า มีลอตเตอรี่ซื้อขายในระบบมากกว่า 100,000 หมายเลข ในแต่ละงวด ซึ่งสามารถซื้อได้ในหลากหลายช่องทาง เช่น ผ่านแอปพลิเคชันบนสมาร์ตโฟน
ซึ่งในมุมคนซื้อลอตเตอรี่ 
ด้วยความง่ายในการเข้าถึง ซื้อง่ายบนโลกออนไลน์ มีชุดตัวเลขให้เลือกมาก ก็ทำให้คนนิยมไปซื้อกันมาก ในช่วงที่ผ่านมา
อย่างไรก็ตาม สำนักงานสลากฯ ก็ดูจะไม่ค่อยปลื้มแพลตฟอร์มเหล่านี้เท่าไรนัก
มาวันนี้ สำนักงานสลากฯ ก็กำลังจะทำแพลตฟอร์มให้คนมาฝากขายกันขึ้นมาเองซะเลย
ซึ่งก็ต้องรอดูกันว่า ลอตเตอรี่ออนไลน์ ที่คนออกลอตเตอรี่เป็นคนทำเอง จะมีหน้าตาเป็นอย่างไร..
Reference
-
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -